**POVABILO PONUDNIKOM**

**k oddaji ponudb za izvedbo javnega naročila »Kontrola plačil prejemnikom podpor Centra za podpore«**

1. **Predmet in namen**

Center za podporo pri družbi Borzen d.o.o., ki ima koncesijo za javno gospodarsko službo, na osnovi Odločb Agencije za energijo in na osnovi sklenjenih Pogodb med Borzenom, d.o.o. in prejemniki podpor (udeleženci) obračunava in izplačuje podpore pri proizvodnji električne energije iz obnovljivih virov energije(OVE) in soproizvodnji s toploto z visokim izkoristkom (SPTE).

Konec leta 2021 je bilo v Registru prejemnikov podpor skupaj 3.811 proizvodnih enot, obračun podpor in finančna poravnava pa se je izvajala praviloma mesečno. Plačilo podpor se izvaja na osnovi računa, ki je skladen po cenah iz Odločbe in Pogodbe in količinah proizvedene električne energije s podatki Agencije za energijo/operaterja distribucijskega omrežja.

Predmet predlagane kontrole je preveritev ustreznosti in zakonitosti vseh plačil prejemnikov sredstev Centra za podpore v obdobju 1. 1. 2021 do 31. 1. 2021 (12 mesecev), od tega 10 udeležencem v obdobju od 1. 1. 2020 do 31.12. 2021 (24 mesecev).

1. **Način in potek kontrole**

Center za podpore vodi ločene računovodske obračune in evidence o zbranih sredstvih, uporabi sredstev po vrstah podpor in za delovanje centra. Kontrola bo temeljila na računovodski evidenci Centra v obdobju 2020 in 2021 v elektronski obliki ter na dokumentih kot so: Odločbe Agencije, Pogodbe z uporabniki, mesečni računi za podpore.

Kontrola posameznega nakazila bo obsegala ugotovitev, ali je nakazilo izvedeno:

* na osnovi Odločbe,
* na osnovi Pogodbe,
* skladno z računom,
* upravičencu iz pogodbe.

V skladu z dogovorom med naročnikom in izvajalcem se lahko dogovori, da se iz populacije približno 45.000 nakazil v letu 2021 izpustijo nakazila majhne vrednosti.

Podatke v elektronski obliki, ki so baze podatkov (računovodske evidence, register udeležencev), je potrebno imeti razpoložljive v excel obliki.

Rezultat kontrole bo Poročilo, ki mora vsebovati predvsem:

* statistiko odstopanj izvedbe plačil:
* število in znesek izplačil, ki niso skladna z dokumentacijsko podlago (Odločba, Pogodba, račun),
* število in znesek plačil, ki so bili izvršena osebam, ki niso proizvajalci električne energije iz OVE/niso prejemniki podpor,
* opis vrednostno najpomembnejših odstopanj pri podlagah in prejemnikih.

Osnovni podatki v elektronski obliki za pričetek dela so predvsem:

* register udeležencev 31.12.2021,
* register udeležencev 31.12.2020,
* baza podatkov o plačilih/izplačilih iz bančnega računa Centra v 2021,
* baza podatkov o plačilih/izplačilih iz bančni račun Centra 2020,
* konto kartice plačil vsem udeležencev 1. 1. 2021 - 31. 12. 2021,
* konto kartice plačil 10 udeležencem za obdobje 1. 1. 2020 - 31. 12. 2020.
1. **Izvedba, poročanje in predstavitev rezultatov**

Izvajalec predstavi rezultate kot:

* Končno poročilo: Podrobno poročilo z navedbo pregledane dokumentacije in ugotovitvami ter morebitna priporočila za zmanjšanje tveganj s tega področja.
* Vodstveno poročilo: Strnjen opis ugotovitev s priporočili vodstvu.
1. **Pogoj za oddajo ponudbe**

Ponudbe lahko oddajo ponudniki, ki:

* so vpisani v register izvajalcev notranjega revidiranja, ki ga vodi Urad za nadzor proračuna ali v register revizijskih družb, ki ga vodi Agencija za javni nadzor nad revidiranjem
* so bodo izkazali reference za primerljive posle, zaključene v zadnjih treh letih. Kot primerljive posle se šteje posle notranje revizije ali kontrole v javnih podjetjih ali pri proračunskih uporabnikih, ki se po vsebini nanašajo na subvencije oziroma državne pomoči

Vodja kontrole mora imeti pridobljen naziv revizor, državni notranji revizor ali preizkušeni državni notranji revizor, državni revizor ali preizkušeni revizor ali preizkušeni notranji revizor.

Niti ponudnik niti vodja kontrole ne smeta biti prejemnike subvencije – državne pomoči, ki je predmet tega javnega naročila.

1. **Merila za izbiro ponudbe**

Najnižja cena brez DDV.

1. **Druga določila glede predmeta javnega naročila in roki**
* Rok za oddajo ponudbe: 16. 6. 2022 do 12.00 ure na elektronski naslov nabava@borzen.si.
* Začetek del: Takoj po sklenitvi pogodbe.
* Rok za oddajo končnega poročila: 5. 7. 2022 oziroma 15 delovnih dni po prejemu dokumentacije, navedene v točki 2 tega povabila.
* Rok plačila: 30 dni po prejemu končnega poročila in poročila vodstvu.

V ceni mora biti vključena tudi morebitna predstavitev poročila vodstvu družbe, revizijski komisiji Nadzornega sveta družbe in Nadzornemu svetu družbe.

Ponudba mora vsebovati:

* ponudbeni predračun,
* predlog medsebojne pogodbe, ki pa za naročnika ni zavezujoč,
* izjavo ponudnika o izpolnjevanju pogojev,
* kopijo certifikata vodje kontrole / nadzora.

Glede dodatnih pojasnil v zvezi s tem javnim naročilom se zainteresirani ponudniki lahko obrnejo mail nabava@borzen.si.

Datum: 8. 6. 2022

Martin Bratanič, l.r.

direktor